cyanic-selkie/wikianc huggingface dataset:
சும்பன் - நிசும்பன்
சும்பன் - நிசும்பன் (Sumbha and Nisumbha), என்பவர்கள் அசுர உடன் பிறப்புகள் ஆவார். இந்து சமயத்தில் தேவி துர்கையின் வீர தீரச் செயல்களைப் போற்றிப் பாடும் தேவி மகாத்மியம் எனும் நூலில் சும்ப - நிசும்பர்களை தேவி சக்தியின் வடிவான துர்கை போரிட்டுக் கொல்லும் நிகழ்வு கூறப்பட்டுள்ளது.
தேவி மகாத்மிய நூலில்
புஷ்கர் எனுமிடத்தில் பத்தாயிரம் ஆண்டுகள் கடும் தவம் நோற்று எவராலும் கொல்லப்படாத மற்றும் மூவுலகையும் ஆட்சி செய்யும் வரத்தையும், பெண்னால் தவிர பிற எவராலும் மரணம் நேரக் கூடாது என்ற வரத்தையும் பிரம்மனிடமிருந்து பெற்றவர்கள். சும்ப - நிசும்பர்களை தேவர்களின் தலைவனான இந்திரனை வென்று தேவலோகத்தையும், நாகர்களை வென்று பாதாள லோகத்தையும், மன்னர்களை வென்று முழு பூமியையும் கைப்பற்றி ஆண்டனர். முனிவர்களும் மற்றவர்களும் தவம் நோற்க அனுமதிக்கப்படவில்லை. மீறி தவமிருப்பவர்களை கொன்று குவித்தனர்.
இறப்பு
தங்களுக்கு பெண்களால் மட்டுமே மரணம் நேரிடும் என்ற வரத்தை முற்றாக மறந்த சும்ப - நிசும்பர்கள், தேவியை நேரில் சென்று சந்தித்துப் போரிட முடிவு செய்தனர். துர்கைக்கும் - சும்ப நிசும்பர்களுக்கு இடையே நடந்த போரில், தேவி முதலில் நிசும்பனை வதைத்தாள்.
பின்னர் கொடூரமாக எதிர்த்து வந்த சும்பனை, தேவி தனது திரிசூலத்தால் கொன்றாள்.
வெளி இணைப்புகள்
பகுப்பு:இந்து தொன்மவியல் மாந்தர் பகுப்பு:இந்து தொன்மவியல்
மூவேளை செபம்
மூவேளை செபம் (Angelus Prayer) என்பது கத்தோலிக்க கிறிஸ்தவர்களின் இறைவேண்டல் முறைகளில் ஒன்றாகும். கடவுள் மனிதரானதை மையப்படுத்தி, மீட்பு வரலாற்றில் இயேசு கிறிஸ்து மற்றும் அன்னை மரியாவின் பங்களிப்பை நினைவுபடுத்தும் செபமாக இது அமைந்துள்ளது. காலை, நண்பகல், மாலை ஆகிய மூன்று வேளைகளில் செபிக்கப்படுவதால், இது மூவேளை செபம் என்று அழைக்கப்படுகிறது.
செபத்தின் வரலாறு
கி.பி.14ஆம் நூற்றாண்டின் தொடக்கத்தில், அன்னை மரியாவுக்கு வணக்கமாக மூவேளை செபம் செபிக்கும் பழக்கம் மக்களிடையே தோன்றியது. காலை, நண்பகல், மாலை ஆகிய மூன்று வேளைகளிலும் இந்த செபத்தை செபிப்பதற்கு நினைவூட்ட ஆலய மணிகளின் ஓசையை எழுப்பும் முறையும் வழக்கத்துக்கு வந்தது. முதலில், ஆலய மணி ஓசையைக் கேட்டதும் மூன்று முறை மங்கள வார்த்தை செபத்தை செபிக்கும் பழக்கம் மட்டுமே இருந்தது.
பொதுவான மூவேளை செபம்
கிறிஸ்தவ திருவழிபாட்டு ஆண்டில், பாஸ்கா காலம் தவிர மற்ற காலங்களில் பின்வரும் மூவேளை செபம் செபிக்கப்படுகிறது.
மன்றாடுவோமாக: இறைவா! / உம் திருமகன் மனிதர் ஆனதை / உம்முடைய வானதூதர் வழியாக / நாங்கள் அறிந்திருக்கிறோம். / அவருடைய பாடுகளினாலும் இறப்பினாலும் / நாங்கள் உயிர்ப்பின் மாட்சி பெற / உமது அருளைப் பொழிவீராக./ எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம்./ ஆமென்.
பாஸ்கா கால மூவேளை செபம்
கிறிஸ்தவர்கள், இயேசுவின் உயிர்ப்பையும் விண்ணேற்றத்தையும் கொண்டாடும் பாஸ்கா காலத்தில் பின்வரும் மூவேளை செபம் செபிக்கப்படுகிறது.
மன்றாடுவோமாக: இறைவா / உம்முடைய திருமகனும் எங்கள் ஆண்டவருமாகிய இயேசு கிறிஸ்துவின் உயிர்த்தெழுதலால் / உலகம் மகிழத் திருவுளம் கொண்டீரே! / அவருடைய அன்னையாகிய கன்னி மரியாவின் பரிந்துரையால் / நாங்கள் நிலை வாழ்வின் பெரு மகிழ்வில் பங்கு பெற / அருள் புரியும். / எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம். / ஆமென்.
வெளி இணைப்புகள்
பகுப்பு:கிறித்தவ இறைவேண்டல்கள்
மலேசிய விடுதலை நாள்
மலேசிய விடுதலை நாள் (மலாய்:Hari Merdeka) என்பது 1957 பிரித்தானிய காலணி ஆட்சியிடமிருந்து மலாயா கூட்டமைப்பு விடுதலை பெற்ற நாளாக 31 ஆகத்து அன்று கொண்டாடப்படுகிறது. மலேசிய நாளுடன் (மலாய்:Hari Malaysia) இதனை குழப்பிக்கொள்ளக்கூடாது. 16 செப்டம்பர் 1963 அன்று மலாயா கூட்டமைப்பு, சரவாக், வட போர்னியோ மற்றும் சிங்கப்பூர் ஆகியவை சேர்ந்து மலேசியாவாக உருவான நாளை மலேசியா நாளாக கொண்டாடப்படுகிறது.
விடுதலைக்கான பின்னணி
பிரித்தானியர்களுடன் விடுதலைக்கான பேச்சுவார்த்தைக்காக துங்கு அப்துல் ரகுமான் தலைமையில் அமைச்சர்கள், மலாயாவின் அரசியல் தலைவர்கள் மலாயன் சீன அசோசியேசன் தலைவர் துன் டத்தோ சர் டான் செங் லொக் மற்றும் மலேசிய இந்தியக் காங்கிரசின் தலைவர் துன் சம்பந்தன் ஆகியோர் இலண்டன் சென்றனர். மலாயா அவசர காலத்தில் கம்யூனிச அச்சுறுத்தல் முடிவுக்கு வந்ததும், 8 பிப்ரவரி 1956ல் பிரித்தானிய அரசாட்சியிடமிருந்து விடுதலைக்கான ஒப்பந்தம் ஏற்பட்டது. எனினும் நிர்வாக காரணங்களால் 31 ஆகத்து 1957 என்று இறுதி முடிவானது. விடுதலை நாள் நிகழ்ச்சிக்காக மெர்டேக்கா மைதானம் கோலாலம்பூரில் புதிதாக உருவாக்கப்பட்டது.
31 ஆகத்து 1957
31 ஆகத்து 1957 காலை கொண்டாட்ட நிகழ்வுகள் இதற்காகவே அமைக்கப்பட்ட மெர்டேக்கா மைதானத்தில் நடத்தப்பட்டது. காலை 9:30க்கு துவங்கிய அந்தக் கொண்டாட்டத்தில் 20,000க்கும் அதிகமான பொதுமக்கள் கலந்து கொண்டனர். மலாய் மாநில ஆட்சியாளர்கள், வெளிநாட்டு தூதர்கள், கூட்டரசின் அமைச்சர்கள், மற்றும் குடிமக்கள் கலந்து கொண்டனர். ஐக்கிய இராச்சியத்தின் இரண்டாம் எலிசபெத்தின் பிரதிநிதியாக பின்ஸ் ஹென்ரி the Duke of Gloucester விடுதலை சாசனத்தை துங்கு அப்துல்ரகுமானிடம் வழங்கினார். அதனை பெற்றுக் கொண்ட துங்கு மலேசிய விடுதலை சாசனத்தை (en:Proclamation of Malayan Independence) வாசித்தார், இறுதியாக மெர்டேக்கா என்று ஏழுமுறை முழங்க கூடியிருந்த பொதுமக்களும் முழங்கினர். விழாவின் தொடர்ச்சியாக மலேசியாவின் தேசிய கொடி ஏற்றப்பட்டு இராணுவ இசையுடன் தேசியப் பண் பாடப்பட்டது. 21 குண்டுகள் மரியாதை  செய்யப்பட்டது.அதனைத் தொடரந்து பாங்கு சொல்லப்பட்டு நன்றித் தொழுகை நடத்தப்பட்டது.
பங்கேற்றவர்கள்
இந்நிகழ்வில் பங்கேற்ற வெளிநாட்டு சிறப்பு விருந்தினர்கள் விவரம்:
மேற்கோள்கள்
பகுப்பு:ஆகத்து சிறப்பு நாட்கள் பகுப்பு:மலேசியா
இந்து ஷாகி
இந்து ஷாகி (Hindu Shahi) அல்லது காபூல் ஷாகி (பொ.ச. 850-1026) என்பது ஒரு இந்து வம்சமாகும். இது காபூல் பள்ளத்தாக்கு (கிழக்கு ஆப்கானித்தான்), காந்தார தேசம் (நவீனகால பாக்கித்தான்), இன்றைய வடமேற்கு இந்தியா ஆகியவற்றில் இந்திய துணைக் கண்டத்தில் இடைக்காலத்திலிருந்தது. இதன் ஆட்சியாளர்களைப் பற்றிய விவரங்கள் வரலாற்றாசிரியர்கள், நாணயங்கள் கல் கல்வெட்டுகள் ஆகியவற்றிலிருந்து ஆராய்ச்சியாளர்களால் சேகரிக்கப்பட்டுள்ளன. ஏனெனில் இவர்களின் வரலாற்றின் ஒருங்கிணைந்த கணக்கு எதுவும் கிடைக்கவில்லை.
வரலாறு
கலீபா அல்-மமுன் தலைமையிலான அப்பாசியக் கலீபகம் பொ.ச. 815இல் துர்க் ஷாஹி இராச்சியத்தை தோற்கடித்தது. இந்த தோல்விக்குப் பிறகு, துருக்கிய ஷா இசுலாமிற்கு மாற வேண்டியிருந்தது. மேலும் ஆண்டு அடிப்படையில் 1.500.000 திர்ஹாம்களையும், அப்பாசியர்களுக்கு அடிமைகளையும் அளிக்க வேண்டியிருந்தது. இந்த காபூல் ஷாகிகள் தோல்விகளாலும், வருடாந்திர கொடுப்பனவுகள் காரணமாகவும் ஒரு அரசியல் பேரழிவைச் சந்தித்தனர். இறுதியில், பொ.ச. 850-ல் பிரபலமற்ற காபூல் ஷா லகதுர்மன் என்பவரின் நிலை, கல்லர் என்று அழைக்கப்படும் அவரது அமைச்சரால் அகற்றப்பட்டது. இது மற்றொரு காபூல் ஷாகி வம்சத்திற்கு வழிவகுத்தது. இந்த புதிய வம்சத்தை அரேபியர்கள் "இந்து ஷாகி" என்று அழைத்தனர். இந்த ஷாகி இராச்சியம் காபூல் பள்ளத்தாக்கு மற்றும் காந்தாராவைக் தனது பகுதிகளாகக் கொண்டிருந்தது.
870 இல், கல்லர் மன்னர் காபூல் நகரத்தை இழந்தார். உள்ளூர் சபாரித்துகளால் அவர் அங்கிருந்து இடம்பெயர்ந்தார். இது எமிர் யாகூப் பின் லெய்தால் சாபர் என்பவரால் ஆளப்பட்டது. உள்ளூர் சபாரித்துகள் மற்றும் சமானித்துகளின் தொடர்ச்சியான வெற்றிகளின் காரணமாக, அவர் தனது தலைநகரை 870 இல் சிந்துவின் கரையில் அமைந்துள்ள உதபந்தபுரத்திற்கு (வைகுந்தம் அல்லது குந்தம் என்றும் அழைக்கப்பட்டது.) மாற்றினார். இந்தத் தோல்வி குறுகிய காலமே நீட்டித்தது. கி.பி 879 இல் இந்து ஷாகி நகரத்தை மீண்டும் கைப்பற்றியது. இப்பகுதியில் சமானித்துகள் விரிவாக்கம் காரணமாக இந்த வெற்றி குறுகிய காலமே இருந்தது, இது இறுதியில் கி.பி 900 இல் காபூலில் இறுதி ஷாஹி ஆட்சிக்கு வழிவகுத்தது. காந்தாரம் மற்றும் பஞ்சாபின் பிற பகுதிகளில் இந்து ஷாஹி வலுவாக இருந்தது.
மேற்கோள்கள்
பகுப்பு:ஆப்கானித்தானில் இந்து சமயம் பகுப்பு:இந்துப் பேரரசுகள் பகுப்பு:ஆப்கானித்தானின் வரலாறு
பிதௌரகட்
பித்தோரகர் (Pithoragarh) இந்தியாவின் மேற்கு இமயமலையில் உள்ள உத்தராகண்ட் மாநிலத்தில் உள்ள பிதௌரகட் மாவட்டத்தின் நிர்வாகத் தலைமையிடமும், நகராட்சியும் ஆகும். இது இமயமலையில் 1,800 மீட்டர் உயரத்தில் உள்ளது. இந்த நகரம் ரிஷிகேசிலிருந்து தென்கிழக்கே 454 கிமீ தொலைவில் குமாவுன் கோட்டத்தில் உள்ளது. தார்ச்சுலா-லிபுலேக் சாலை பித்தௌரகட் நகரத்துடன் இணைக்கப்பட்டுள்ள்து.
மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 15 வார்டுகளும், 14,036 வீடுகளும் கொண்ட பித்தோரகர் நகராட்சியின் மொத்த மக்கள்தொகை 56,044 ஆகும். அதில் ஆண்கள் 29,127 மற்றும் பெண்கள் 26,917 ஆக உள்ளனர். 6 வயதிற்குட்பட்ட குழந்தைகள் 6,624 (11.82%) ofஆக உள்ளனர். பாலின விகிதம் 1000 ஆண்களுக்கு, 924 வீதம் உள்ளனர். சராசரி எழுத்தறிவு 92.48% ஆக உள்ளது. மக்கள் தொகையில் இந்துக்கள் 93.31%, இசுலாமியர் 5.01% மற்றும் பிறர் 1.68% ஆகவுள்ளனர்.
போக்குவரத்து
தென்மேற்கு பஞ்சாப் மாநிலத்தின் மலௌத் கிராமத்தையும், பிதௌரகட் மாவட்டத்தின் அஸ்க் கிராமத்தையும இணைக்கும் தேசிய நெடுஞ்சாலை 9 பிதௌரகட் நகரத்தின் வழியாக செல்கிறது. இச்சாலை மூலம் மொரதாபாத், புதுதில்லி, அரியானா மற்றும் பஞ்சாப் நகரங்களுடன் பிதௌரகட் நகரம் இணைக்கப்பட்டுள்ளது. தேசிய நெடுஞ்சாலை எண் 9 தற்போது தார்ச்சுலா-லிபுலேக் சாலையுடன் இணைக்கப்பட்டுள்ள்து.
பிதௌரகட் நகரத்திற்கு வடகிழக்கே 5 கிமீ தொலைவில் நைனி சைனி வானூர்தி நிலையம் உள்ளது.
இதன் அருகமைந்த தொடருந்து நிலையம், 151 கிமீ தொலைவில் உள்ள தனக்பூர் ஆகும். கொத்தகூடம் தொடருந்து நிலையம் 212 கிமீ தொலைவில் உள்ளது. தார்ச்சுலா-லிபுலேக் சாலை பித்தௌரகட் நகரத்துடன் இணைக்கப்பட்டுள்ள்து.
வெளி இணைப்புகள்
பகுப்பு:உத்தராகண்ட மாநில ஊர்களும் நகரங்களும்
சர்தார் வல்லபாய் படேல் தேசிய காவல் அகாதமி
வரலாறு
முதலில் மத்தியக் காவல் பயிற்சிக் கல்லூரி எனும் பெயரில், 15 செப்டம்பர் 1948 அன்று இராஜஸ்தான் மாநிலத்தின் அபு மலையில் துவக்கப்பட்டது. 1967-இல் இதன் பெயரை தேசியக் காவல் அகாதமி எனப்பெயர் மாற்றம் செய்யப்பட்டது. இந்தியாவின் முன்னாள் துணைப் பிரதமாராகவும், உள்துறை அமைச்சராகவும் செயல்பட்ட சர்தார் வல்லபாய் படேல் நினைவாக, தேசியக் காவல் அகாதமியின் பெயரை 1974-இல் சர்தார் வல்லபாய் படேல் தேசியக் காவல் அகாதமி எனப்பெயர் மாற்றம் செய்யப்பட்டது. 1975-இல் இப்பயிற்சி நிலையத்தை அபு மலையிலிருந்து, ஐதராபாத் நகரத்திற்கு மாற்றம் செய்யப்பட்டது.
வளாகத்தின் அமைவிடம்
சர்தார் வல்லபாய் படேல் தேசியக் காவல் அகாதமி, பெங்களூர்- ஐதராபாத் தேசிய நெடுஞ்சாலை எண் 44-இல், ஐதராபாத் நகரத்திற்கு வெளியே எட்டு கிலோ மீட்டர் தொலைவில், 277 ஏக்கர் நிலப்பரப்பில் அமைந்துள்ளது.
பயிற்சி
இந்தியக் குடியியல் பணித் தேர்வில் இந்தியக் காவல் பணிக்கு தேர்ச்சி பெற்றவர்களை சர்தார் வல்லபாய் படேல் காவல் அகாதமியில் பயிற்சி வழங்குவர். பயிற்சி முடித்தவர்களுக்கு ஒதுக்கப்பட்ட மாநிலத்தில் முதலில் உதவி காவல் கண்காணிப்பாளர்  பணியிடத்தில் நியமிக்கப்படுவர். இந்தியக் காவல் பணி அதிகாரிகள் இந்திய அரசின் உள்துறை அமைச்சகத்தின் கட்டுப்பாட்டின் கீழ் இயங்குவர்.
குடியரசு தலைவரின் விருதுகள்
சர்தார் வல்லபாய் படேல் தேசியக் காவல் அகாதமியின் அர்ப்பணியுடன் கூடிய சேவைக்காக 2008-இல் இந்திய அஞ்சல் துறை, அஞ்சல் தலை வெளியிட்டு சிறப்பித்தது. மேலும் தேசியக் காவல் அகாதமியின் சாதனைகளையும், தேச சேவைகளையும் பாராட்டி, அகாதமியின் 40-ஆம் ஆண்டு விழாவின் போது, இந்தியக் குடியரசுத் தலைவரின் சிறப்பு விருது வழங்கப்பட்டது.
அமைப்பு
இந்தியக் காவல் பணியில் உள்ள காவல் துறை தலைமை இயக்குநர் பணியிடத் தகுதி பெற்றவர் தலைமையில் இந்த அகாதமி இயங்குகிறது. அவருக்கு துணையாக இன்ஸ்பெகடர் ஜெனரல் பதவியில் உள்ள இரண்டு இணை இயக்குநர்களும்; துணை இன்ஸ்பெக்டர் ஜெனரல் பதவியில் உள்ள மூன்று துணை இயக்குநர்களும், இருபது உதவி இயக்குநர்களும் உள்ளனர்.
காவல் பயிற்சிக்கு உதவியாக ஒரு தடய அறிவியல் ஆராய்ச்சியாளரும், ஒரு நீதித்துறை அதிகாரியும் மற்றும் கணிணி மற்றும் தொலைத்தொர்பு நிபுணர்களும் உள்ளனர்.
வெளி இணைப்புகள்
பகுப்பு:இந்திய அரசு அமைப்புகள்
தமிழ் கவிதை நாடகங்கள்
தமிழ் கவிதை நாடகங்கள் என்பவை தமிழில் கவிதை நடையில் எழுதப்பட்ட நாடகங்களைக் குறிக்கிறது.
வெள்ளைப் பல் எலி
வெள்ளைப் பல் எலி (White-toothed rat) என்பது பெரில்மிசு பேரினத்தினைச் சார்ந்த ஆசியாவின் பழைய உலக எலிகள் குழுவாகும்.
சிற்றினங்கள்
பெரில்மிசு சிற்றினங்கள்
மேற்கோள்கள்
பகுப்பு:கொறிணிகள் பகுப்பு:பாலூட்டிப் பேரினங்கள்
மகதான்
வலது|thumb| லெனின் தெரு, மகதான் வலது|thumb| மகதான் விமான நிலையம்
மகதான்(ஆங்கிலம்: Magadan) (Магадан ) என்பது உருசியாவில் உள்ள ஒரு துறைமுக நகரம் ஆகும்    மகதான் மாகாணத்தின் நிர்வாக மையமாகவும் உள்ளது  அமைந்துள்ள ஒக்கோத்ஸ்க் கடலில் உள்ள நாகாயெவோவ் கரையில் அமைந்துள்ளது. மேலும் கோலிமா பிராந்தியத்தின் நுழைவாயிலும் ஆகும். 2010 மக்கள் தொகை கணக்கெடுப்பின்படி இதன் மக்கள் தொகை: 95,982 பேர் ஆகும்.
நிர்வாக மற்றும் நகராட்சி நிலை
மகதான் என்பது ஒப்லாஸ்டின் நிர்வாக மையமாகும். நிர்வாகப் பிரிவுகளின் கட்டமைப்பிற்குள், இது சோகோல் மற்றும் அப்தார் நகர்ப்புற வகை குடியேற்றங்களுடன் சேர்ந்து, மகதானின் நிர்வாக அலகுக்கு முக்கியத்துவம் வாய்ந்த நகரமாக மாவட்டங்களுக்கு சமமான அந்தஸ்துடன் இணைக்கப்பட்டுள்ளது. ஒரு நகராட்சி பிரிவாக, மகதானின் முக்கியத்துவம் வாய்ந்த ஓப்லாஸ்ட் நகரம் மகதான் நகர்ப்புற ஓக்ரக் என இணைக்கப்பட்டுள்ளது.
பொருளாதாரம் மற்றும் உள்கட்டமைப்பு
கப்பல் கட்டும் மற்றும் மீன்பிடித்தல் முக்கிய தொழில்கள் ஆகும். இந்த நகரத்தில் ஒரு துறைமுகமும் (மே முதல் டிசம்பர் வரை முழுமையாக செல்லக்கூடியது) மற்றும் ஒரு சிறிய சர்வதேச விமான நிலையமான சோகோல் விமான நிலையமும் உள்ளது. மகதான் நெடுஞ்சாலை எண்13அருகில் ஒரு சிறிய உள்நாட்டு விமான நிலையமும் உள்ளது. செப்பனிடப்படாத கோலிமா நெடுஞ்சாலை மகதானில் இருந்து மேல் கொலிமா ஆற்றின் வளமான தங்க சுரங்கப் பகுதிக்கும் பின்னர் யாகுட்ஸ்க்கும் செல்கிறது.
மகதான் மிகவும் தனிமைப்படுத்தப்பட்ட ஒரு பகுதியாகும். சாலை வழியாக அணுகக்கூடிய அருகிலுள்ள முக்கிய நகரம் யாகுட்ஸ்க், 2000 km. யாகுட்ஸ்கில் லேனா ஆற்றின் மீது பாலம் இல்லாததால்ஒரு செப்பனிடப்படாத சாலை வழியாக குளிர்காலத்தில் பயன்படுத்தப்படுகிறது.
உள்ளூர் பொருளாதாரத்தின் முக்கிய வருமான ஆதாரங்கள் தங்க சுரங்க மற்றும் மீன்வளமாகும். சமீபத்தில், தங்க உற்பத்தி குறைந்துள்ளது. மீன்பிடி உற்பத்தி, ஆண்டுதோறும் மேம்படுகின்ற போதிலும், ஒதுக்கப்பட்ட ஒதுக்கீட்டை விட இன்னும் குறைவாகவே உள்ளது, பிற உள்ளூர் தொழில்களில் பாஸ்தா மற்றும் தொத்திறைச்சி ஆலைகள் மற்றும் ஒரு மதுபான ஆலை ஆகியவை அடங்கும். கடுமையான காலநிலை காரணமாக விவசாயம் கடினம் என்றாலும், பல பொது மற்றும் தனியார் விவசாய நிறுவனங்கள் உள்ளன.
குறிப்புகள்
பகுப்பு:Coordinates on Wikidata
ஆத்தர் ஹேய்வார்ட்
ஆத்தர் ஹேய்வார்ட்  (Arthur Hayward , பிறப்பு: செப்டம்பர் 12 1905, இறப்பு: விபரம் தெரியவில்லை) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1925-1926 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆத்தர் ஹேய்வார்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 3, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1905 பிறப்புகள் பகுப்பு:ஹாம்ப்சையர் துடுப்பாட்டக்காரர்கள்
தேவதுர்கா சட்டமன்றத் தொகுதி
தேவதுர்கா சட்டமன்றத் தொகுதி (Devadurga Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது ராயசூரு மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். ராயசூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 56 ஆகும்.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:ராய்ச்சூர் மாவட்டம்
ஜிட்டாண்ட அள்ளி குந்தியம்மன் கோயில்
ஜிட்டாண்ட அள்ளி குந்தியம்மன் கோயில் தமிழ்நாட்டில் தர்மபுரி மாவட்டம், ஜிட்டாண்ட அள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் குந்தியம்மன் திருக்கோயி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
ராஜேந்தர் காய்
ராஜேந்தர் காய் (Rajinder Ghai, பிறப்பு: சூன் 12 1960 ), ஒரு இந்தியத் துடுப்பாட்டக்காரர்). ஜலாந்தரைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஆறில் கலந்து கொண்டுள்ளார். இவர் 1961 – 1975 ஆண்டுகளில் இந்தியாஅணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
மோனிகா தாசு குப்தா
மோனிகா தாசு குப்தா (Monica Das Gupta) என்பவர் மாந்தவியல், மக்கள் தொகை ஆராய்ச்சியாளர். அமெரிக்காவின் மேரிலாந்து பல்கலைக் கழகத்தில் ஆய்வுப் பேராசிரியராகப் பணி செய்கிறார். இந்தியா, சிறீலங்கா, சீனா, தென் கொரியா, வியட்நாம், நைஜீரியா ஆகிய நாடுகளில் பயணம் செய்து மக்கள் தொகைப் பெருக்கம், அதன் விளைவாக ஏற்படும் வறுமை, நோய்கள், பொது சுகாதாரம், சூழ்நிலைத் துப்புரவு ஆகிய தளங்களில் இயங்கியும் ஆங்கில இதழ்களில் எழுதியும்  வருகிறார். குடும்ப அமைப்பு முறை, ஆண் பெண் பாலின வேறுபாடுகள், திருமணம், மகப் பேறு ஆகியன பற்றியும் ஆய்வு செய்து வருகிறார். தென்னாப்பிரிக்காவிலும் வளர்ந்து வரும் நாடுகளிலும் குறைந்த செலவில் பொது சுகாதாரத் திட்டங்களை அமுல் படுத்துவது பற்றி பரப்புரை செய்து வருகிறார். சிறீ லங்கா, சீனா ஆகிய நாடுகளில் நிலவும் பொது சுகாதார நிலைகள் பற்றியும் ஆய்வு செய்கிறார்.
உசாத்துணை
பகுப்பு:வாழும் நபர்கள்
பாஞ்சாலி சபதம் (திரைப்படம்)
பாஞ்சாலி சபதம் 1966 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். பாபுபாய் மிஸ்திரி இயக்கத்தில் உருவான இத்திரைப்படத்தில் தாரா சிங் வீமனாகவும், பத்மினி திரௌபதியாகவும் நடித்திருந்தனர். 1965 ஆம் ஆண்டு வெளியான மகாபாரத் என்ற இந்திப் படத்தின் தமிழாக்கமே இத்திரைப்படமாகும்.
மேற்கோள்கள்
பகுப்பு:1966 தமிழ்த் திரைப்படங்கள்
குமட்டூர்
பதிற்றுப்பத்து இரண்டாம் பத்து பாடல்களைப் பாடியவர் குமட்டூர்க் கண்ணனார். இதில் சேர வேந்தன் இமயவரம்பன் நெடுஞ்சேரலாதனை இவர் புகழ்ந்து பாடியுள்ளார். கண்ணனார் பாடிய இந்தப் பாடல்களுக்காக இந்தச் சேர வேந்தன் புலவருக்கு உம்பற்காடு என்னும் பகுதியிலுருந்த 500 ஊர்களைப் பிரமதாயமாகக் கொடுத்தான் என்று இப்பாடலுக்குப் பிற்காலத்தில் எழுதிச் சேர்க்கப்பட்ட பதிகம் கூறுகிறது.
குமட்டூர் என்னும் ஊர் எங்கு இருந்தது எனப் புலப்படவில்லை. என்றாலும் இரண்டு இடங்களில் உள்ள கல்வெட்டுகள் குமட்டூர் பற்றிக் குறிப்பிடுகின்றன. ஒன்று ஆந்திர மாநிலம் குண்டூரில் உள்ள கல்வெட்டு. மற்றொன்று புதுக்கோட்டை மாவட்டம் சித்தன்னவாசல் கல்வெட்டு. இந்தக் கல்வெட்டு அசோகன் காலத்துப் பிராமி எனப்படும் தாமிழி எழுத்தில் உள்ளது.
இந்தக் கல்வெட்டில் “யோமி நாட்டுக் குமட்டூர்” என்னும் குறிப்பு உள்ளது. இங்குள்ள சமணர் படுக்கைகளில் ஒன்று யோமிநாட்டுக் குமட்டூர் யிதனுக்குச் சித்துப்போக்கில் யிளையார் செய்த அதிட்டானம் என்னும் குறிப்பு உள்ளது.
இந்த இரண்டு கல்வெட்டுகளையும் ஒப்பிட்டுப் பார்த்த அறிஞர்கள் இந்தக் குமட்டூர் ஓய்மானாட்டுக் குமட்டூர் என முடிவுசெய்கின்றனர். சித்தன்னவாசல் கல்வெட்டின் காலம் கி.மு. மூன்றாம் அல்லது இரண்டாம் நூற்றாண்டு. குண்டூர் கல்வெட்டு 11-ஆம் நூற்றாண்டு. குண்டூர் சங்ககால ஓய்மானாட்டின் ஒரு பகுதி. புலவர் குமட்டூர்க் கண்ணனார் இந்தக் குண்டூரைச் சேர்ந்தவர். கள்ளில் ஆத்திரையனார் ஊரான கள்ளில் ஆந்திராவில் உள்ள கள்ளூர்.
பகுப்பு:சங்க கால ஊர்கள்
புக்கிட் பூங்கா
புக்கிட் பூங்கா (மலாய் மொழி: Bukit Bungah; ஆங்கிலம்: Bukit Bunga) என்பது மலேசியா, கிளாந்தான் மாநிலத்தில், மலேசியா-தாய்லாந்து எல்லையில், ஓர் எல்லைக் கிராமப்புற நகரம்.
இந்த நகரத்தில் ஓர் எல்லைப் பாலம் உள்ளது. அதன் பெயர் புக்கிட் பூங்கா - பான் புக்கேட்டா பாலம் (Bukit Bunga-Ban Buketa Bridge). மலேசியா - தாய்லாந்து எல்லையை இணைக்கும் இந்தப் பாலம், 2007 டிசம்பர் 21-ஆம் தேதி திறக்கப்பட்டது.
பொது
இந்த நகரத்தின் எல்லைக்கு அருகில் தாய்லாந்தின் நாராதிவாட் மாநிலத்தின் (Narathiwat Province) பான் புக்கேடா (Ban Buketa) நகரம் உள்ளது.
இந்த நகரம், கிழக்கு-மேற்கு நெடுஞ்சாலையில் (East-West Highway) இருந்து 30 கி.மீ. அப்பால் தானா மேரா நகரத்திற்குச் செல்லும் வழியில் உள்ளது. இந்த இடம் பல சிறிய கிராமங்களைக் கொண்டது.
அவற்றில் முக்கியமான கிராமங்கள்:
வரலாறு
புக்கிட் பூங்கா கடந்த சில பத்தாண்டுகளாக, மலேசியாவில் இருந்து தாய்லாந்துக்குள் நுழையும் ஒரு முக்கிய இடமாக மாறியுள்ளது.
மிக ஒதுக்குப்புறமான இடத்தில் அமைந்து இருக்கும் இந்த நகரத்திற்கு 1981-ஆம் ஆண்டில் ஒரு காவல் நிலையம் கட்டித் தரப்பட்டது. இங்கு ஒரு சுங்கத் துறை மற்றும் குடிவரவுத் துறை கட்டடமும் உள்ளது.
அண்மைய காலங்களில், தாய்லாந்து நாட்டுப் பொருட்களைத் தேடிச் செல்லும் உள்ளூர் சுற்றுலாப் பயணிகளின் மையமாகவும் மாறியுள்ளது.
மேற்கோள்கள்
பகுப்பு:கிளாந்தான் பகுப்பு:கிளாந்தான் நகரங்கள் பகுப்பு:மலேசிய நகரங்கள்‎
தேன் தட்டான்
தேன் தட்டான் (Brachythemis contaminata, ditch jewel,) என்பது தட்டாரப்பூச்சியில் ஒரு இனமாகும். இது லிபரல்லூடேயில் என்னும் குடும்பத்தைச் சேர்ந்தது. இது ஆசியக் கண்டத்தின் பெரும்பகுதிகளில் காணப்படுகின்றது.
இவை பொதுவாக ஏரிகள், குளங்கள், மெல்ல நகரும் நீரோடைகள் போன்ற பகுதிகளில், குறிப்பாக தேங்கி நிற்கும் நீர்நிலைகள், மாசுபட்ட நீர்நிலைகள், சாக்கடைகளை ஒட்டிய பகுதிகளிலும் இவற்றைக் காண இயலும்.
விளக்கம்
இந்த வகை தட்டான்களில் ஆண் தட்டான்கள் செம்பழுப்பு நிறத்திலும் பெண் தட்டான் பசும்பழுப்பு நிறத்திலும் காணப்படும். ஆணின் இறக்கைகள் நிறத்துடனும், பெண் இறக்கைகள் நிறமற்றும் இருக்கும். அதிகபட்சம் 2 செ.மீ. நீளமுள்ளவையாகவையும், வாலைப் போன்ற வயிற்றைக் கொண்டவையாக இருக்கும். இவை பொதுவாக தாழ்வாகப் பறக்கக் கூடிய வகையைச் சேர்ந்தவை, இவற்றில் ஆணுக்கு இறக்கையில் தேன் நிறத் திட்டுகள் தென்படுவதால் தமிழில் இதற்கு தேன் தட்டான் என்று பெயர் வைத்தார்கள் எனப்படுகிறது.
வெளி இணைப்புகள்
பகுப்பு:தட்டான்கள்
மறவன்வயல்
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பேராவூரணி வட்டத்திற்கு உட்பட்ட கிராமம்.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பேராவூரணி சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
டேனியல் ராட்க்ளிஃப்
டேனியல் ராட்க்ளிஃப் (1989வது வருடம் ஜூலை மாதம் 23ம் தேதி பிறந்தவர்) பிரபல புத்தகத் தொடர் அடிப்படையிலான திரைப்படத் தொடரில் ஹாரி பாட்டர் என்னும் கதாபாத்திரத்தில் நடித்ததற்காகச் சிறந்த முறையில் அறியப்படும் ஒரு ஆங்கில நடிகர்.
ஐடிவி ஃப்லிம்ஸின் மை பாய் ஜாக் மற்றும், டிராமா டெஸ்க் விருதுக்காக அவர் பரிந்துரைக்கப்பட்டார். மேடை நாடகமான ஈக்வஸ் ஆகியவற்றை உள்ளிட்ட பல மேடை நாடகங்கள் மற்றும் ஏராளமான தொலைக் காட்சி நிகழ்ச்சிகள் மற்றும் திரைப்படங்களிலும் அவர் தோன்றியுள்ளார்.
ஆரம்பகால வாழ்க்கை
டேனியல் ராட்க்ளிஃப், இங்கிலாந்து நாட்டில், வெஸ்ட் லண்டன் நகரில், ஹாமர்ஸ்மித் என்னும் பகுதியிலுள்ள க்வீன் சார்லோட்டி'ஸ் மருத்துவமனையில், இலக்கிய முகவர் ஆலன் ஜார்ஜ் ராட்க்ளிஃப் என்பவருக்கும் மற்றும் மார்சியா ஜீன்னி க்ரெஷாம் (நீ மார்சியா க்ரெஷாம் ஜாகோப்சன்) என்னும் ஒரு நடிக முகவருக்கும் ஒரே மகனாகப் பிறந்தவர். மார்சியா ஜீன்னி பிபிசிக்கான பல படங்களிலும் நடிகர்களைத் தேர்ந்தெடுக்கும் முகவராக ஈடுபட்டிருந்தார். அவற்றில், தி இன்ஸ்பெக்டர் லின்லே மிஸ்டரீஸ் மற்றும் மிக அண்மையிலான வாக் அவே அண்ட் ஐ ஸ்டம்பிள் ஆகியவையும் அடங்கும். ராட்க்ளிஃபின் தாயார் ஒரு யூதர் மற்றும் எஸ்ஸெக்ஸில் வெஸ்ட்க்ளிஃப்-ஆன்-சீ என்னும் பகுதியைச் சேர்ந்தவர் (அவருடைய குடும்பப் பெயர் "க்ரெஷான்" என்பதிலிருந்து ஆங்கிலப்படுத்தப்பட்டதாகும்; அவருடைய தந்தை, அசலாக வட அயர்லாந்து நாட்டின் கிறிஸ்துவ மதத்தைச் சார்ந்த புரொடஸ்டன்ட் பிரிவைச் சேர்ந்தவர்.
தமக்கு ஐந்து வயதாக இருக்கையில், ராட்க்ளிஃப் முதன் முதலாக, நடிக்க வேண்டும் என்ற தமது ஆசையை வெளிப்படுத்தினார். 1999வது வருடம் டிசம்பர் மாதம் அவர் சார்லஸ் டிக்கன்ஸ் எழுதிய டேவிட் காப்பர்ஃபீல்ட் என்னும் புதினத்தைத் தழுவி, பிபிசியால் இரண்டு பாகங்கள் கொண்டதாகத் தயாரிக்கப்பட்ட தொலைக்காட்சி நிகழ்ச்சியில், அதன் தலைப்புப் பாத்திரத்தில் ஒரு சிறு பையனாக நடித்தார்.
தொழில் வாழ்க்கை
2000வது ஆண்டில் ஹாரி பாட்டர் கதாபாத்திரத்திற்கான ஒரு திறனாய்வுச் சோதனைக்கு டேவிட் ஹேமேன் என்னும் தயாரிப்பாளரால், ராட்க்ளிஃப் அழைக்கப்பட்டார். அப்போது அவர் லண்டன் தயாரிப்பான ஸ்டோன்ஸ் இன் ஹிஸ் பாக்கெட் என்னும் திரைப்படவாக்கத்தில் ஈடுபட்டிருந்தார். அந்த வருடமே ஆகஸ்ட் மாதம், பல திறன் சோதனைகளுக்குப் பிறகு அவர், ஜே.கே.ரௌலிங்கின் விருது பெற்ற புத்தகத்தின் தழுவலாக, மிகப் பிரம்மாண்டமான திரைப்படத்தின் தலைப்புக் கதாபாத்திரத்தில் நடிப்பதற்காகத் தேர்ந்தெடுக்கப்பட்டார். இந்தத் தேர்வை ரௌலிங்கே அங்கீகரித்தார்: "டேன் ராட்க்ளிஃபின் திரைத் தேர்வைப் பார்த்த பிறகு, க்ரிஸ் கொலம்பஸ் அதை விடச் சிறந்த ஒரு பாட்டரை கண்டுபிடிக்க முடிந்திருக்கும் என்று நான் நினைக்கவில்லை." 2001வது வருடம் பியர்ஸ் ப்ராஸ்னான் என்னும் நடிகருடன் தி டெய்லர் ஆஃப் பனாமா என்னும் திரைப்படத்தில் ராட்க்ளிஃப் அறிமுகமானார். அவரது முதல் ஹாரி பாட்டர் திரைப்படமான ஹாரி பாட்டர் அண்ட் தி ஃபிலாசஃபர்'ஸ் ஸ்டோன் அதே வருடத்தின் பிற்பகுதியில் வெளியானது.
இதன் பிறகு தொடர்ந்து ஐந்து ஹாரி பாட்டர் திரையாக்கங்களில் ராட்க்ளிஃப் நடித்திருக்கிறார்: அவை, ஹாரி பாட்டர் அண்ட் தி சேம்பர் ஆஃப் சீக்ரெட்ஸ் (2002), ஹாரி பாட்டர் அண்ட் தி ப்ரிசனர் ஆஃப் அஜ்காபன் (2004), ஹாரி பாட்டர் அண்ட் தி கோப்லெட் ஆஃப் ஃபயர் (2005), ஹாரி பாட்டர் அண்ட் தி ஆர்டர் ஆஃப் தி ஃபீனிக்ஸ் (2007) மற்றும் ஹாரி பாட்டர் அண்ட் தி ஹாஃப்-பிளட் ப்ரின்ஸ் (2009) ஆகியவையாகும். இந்த வரிசையிலான ஆறாவது மற்றும் ஏழாவது திரைப்படங்களிலும் நடிப்பதற்காக அவர் கையெழுத்திட்டுள்ளார்; ஹாரி பாட்டர் அண்ட் தி டெத்லி ஹாலோஸ் பாகம் I மற்றும் II என்னும் அத்திரைப்படங்கள் முறையே, 2010 மற்றும் 2011வது வருடங்களில் வெளியாகுமென்று எதிர்பார்க்கப்படுகின்றன. தமது கடைசிப் படம் இரண்டு பாகங்களாகப் பிரிக்கப்பட்டிருக்கும் முடிவைப் பற்றி ராட்க்ளிஃப் 'மிகவும் மகிழ்ச்சி' அடைந்துள்ளார்; காரணம், உச்சக் கட்டமாக அமைந்திருக்கும் இந்தப் புத்தகத்திலிருந்து எந்தப் பகுதியும் விட்டு விடப்படும் என்று அவர் நம்பவில்லை. இத்திரைப்படங்கள் உலகெங்கும் வசூலை அள்ளிக் குவித்த வண்ணமே உள்ளன.
2002வது வருடம், வெஸ்ட் எண்ட் தயாரிப்பான தி பிளே ஐ ரோட் என்னும் நாடகத்தில் கென்னத் பரானாக் (இவர், ராட்க்ளிஃபுடன் ஹாரி பாட்டர் அண்ட் தி சேம்பர் ஆஃப் சீக்ரெட்ஸ் திரைப்படத்தில் பேராசியர் லாகார்ட் என்னும் வேடத்தில் தோன்றியவர்) இயக்கத்தில் ராட்க்ளிஃப் ஒரு கௌரவக் கதாபாத்திரத்தில் தோன்றினார். 2006வது வருடம் அவர் குழந்தை நட்சத்திரம் என்பதிலிருந்து, வளர்ந்த ஒரு நடிகராக மாறினார். தன்னைத் தானே கேலி செய்து கொள்பவராக எக்ஸ்ட்ராஸ் என்னும் தொலைக்காட்சித் தொடரிலும் மற்றும் தனிப்பட்ட ஒரு ஆஸ்திரேலிய நாடகமான டிசம்பர் பாய்ஸ் என்பதின் திரையாக்கத்திலும் அவர் தோன்றினார். ஆறு வாரங்களில் எடுத்து முடிக்கப்பட்ட இந்தத் திரைப்படம் வட அமெரிக்காவில் வார்னர் ப்ரதர்ஸ் நிறுவனத்தால் 2007வது வருடம் செப்டம்பர் 14 அன்று வெளியிடப்பட்டது. ராட்க்ளிஃப், தமது ஆஸ்திரேலிய உச்சரிப்பைப் பக்குவப்படுத்திக் கொள்வதற்காக, ஒரு மொழிப் பயிற்சியாளருடன் ஆறு மாதங்கள் பணியாற்றினார். மையக் கதாபாத்திரமாக அல்லாமல், ஒரு துணைக் கதாபாத்திரமாக ஒரு திரைப்படத்தில் நடிக்க விரும்பியதாலேயே அவர் இந்தக் கதாபாத்திரத்தை ஏற்றுக் கொண்டார். இதை அடுத்து, ராட்க்ளிஃப், 2007வது வருடம் ஃபிப்ரவரி மாதம் 27 அன்று அரங்கேறிய, பீட்டர் ஷாஃபர் நாடகமான ஈக்வஸ் என்பதன் ஒரு மறு உருவாக்கத்தில், குதிரைகளிடம் தீராத ஆர்வம் கொண்டவராக, ஆலன் ஸ்ட்ரேங் என்னும் குதிரை லாயப் பையன் வேடம் ஏற்று நடித்தார். இந்தக் கதாபாத்திரம், நாடகம் அரங்கேறுவதற்கு முன்பாகவே ஊடகங்களின் ஆர்வத்தை ஈர்த்தது மற்றும், நாடக அரங்கேற்றத்திற்கு முன்னதான விற்பனை £2 மில்லியனாக உச்சத்தை அடைந்தது. காரணம், இந்த நாடகத்தின் ஒரு காட்சியில் ராட்க்ளிஃப் நிர்வாணமாகத் தோன்றியதுதான். இதில் ராட்க்ளிஃபின் நடிப்பு நேர்மறையான விமர்சனங்களைப் பெற்றது. சராசரியான, ஒரே மாதிரியான நடிப்பிற்குப் பதிலாகப் பல நுண்மங்களும், ஆழமும் கொண்டிருந்த அவரது நடிப்பினால் விமர்சகர்கள் அசந்து விட்டனர். ஈக்வஸ் நாடகத்தில் 2007வது ஆண்டு ஜூன் மாதம் 9 அன்று ராட்க்ளிஃப் இறுதியாகத் தோன்றினார். இந்தத் தயாரிப்பு பிறகு நியூயார்க் நகர் பிராட்வேக்கு மாற்றப்பட்டு, 2008வது வருடம் செப்டம்பர் 25 அன்று துவங்கியது. இதில், லண்டன் ஈக்வஸ் தயாரிப்பில் உடனிருந்தவரும் ஹாரி பாட்டர் தொடரில் வெர்னொன் டர்ஸ்லே பாத்திரத்தை ஏற்று நடித்தவருமான ரிச்சர் க்ரிஃபித்துடன், ராட்க்ளிஃப் ஆலன் ஸ்ட்ரேங்கின் கதாபாத்திரத்தை மீண்டும் ஏற்று நடித்தார். இந்த நாடகம் துவங்குவதற்கு முன்பாக, தாம் இந்தக் கதாபாத்திரத்தில் மீண்டும் நடிப்பது குறித்து மிகவும் பதற்றமாக இருப்பதாக அவர் தெரிவித்தார்; ஏனெனில், அமெரிக்கப் பார்வையாளர்கள் லண்டன் வாசிகளை விட நுட்பமானவர்கள் என்று தாம் நினைப்பது தான் காரணம் என்றும் அவர் கூறினார். 2007வது ஆண்டு வேனிற் காலத்தின்போது, ருட்யார்ட் கிப்ளிங்கின் மகன் முதலாம் உலகப் போரில் மரணம் அடைந்த உண்மைச் சம்பவத்தின் அடிப்படையிலான மை பாய் ஜாக் என்னும் ஐடிவி நாடகத்தின் திரையாக்கத்தில் நடித்தார். இது 2007வது வருடம் யுகேயின் நினைவு நாள் எனப்படும் தினத்தன்று ஒளிபரப்பானது; யுனைடட் ஸ்டேட்ஸில் 2008வது வருடம் ஏப்ரல் 20 அன்று திரையிடப்பட்டது. இந்தப் படத்தில் ராட்க்ளிஃப் முதலாம் உலகப் போர் கால கட்டத்து சிப்பாயும், நூலாசிரியர் ருட்யார்ட் கிப்ளிங்கின் மகனுமான ஜாக் கிப்ளிங் என்பவரின் பாத்திரத்தில் நடித்தார். இந்தக் கதாபாத்திரத்தைப் பற்றி அவர் இவ்வாறு கூறினார்: "என் வயதை ஒத்தவர்களுக்கு, முதலாவது உலகப் போர் என்பது வரலாற்றுப் புத்தகத்தில் ஒரு அத்தியாயம்தான். ஆனால், அது என்னை எப்பொழுதுமே ஈர்த்து வந்திருக்கிறது; எப்போதையும் போல, இன்றும் இது மிகவும் பொருத்தமான ஒரு கருத்தாக்கம் என்று நான் நினைக்கிறேன்."
ராட்க்ளிஃப், தமது பதினாறாவது வயதில், பிரிட்டனின் தேசிய உருவப்படக் கண்காட்சியில் அரச குடும்பத்தைச் சாராத, மிகவும் இளைய வயதில் இடம் பெற்ற தனிப்பட்டதான உருவப்படம் கொண்டவரானார். 2006வது வருடம் ஏப்ரல் மாதம் 13 அன்று, ஸ்டுவர்ட் பியர்சன் ரிட் வரைந்த அவரது உருவப்படம் புதிய கண்காட்சியின் ஒரு பகுதியாக லண்டனின் அரச தேசிய நாடக அரங்கில் திறக்கப்பட்டு, பிறகு தேசிய உருவப்படக் கண்காட்சிக்கு மாற்றப்பட்டு இன்றுவரை அங்கே உள்ளது. இந்த உருவப் படம் உருவாக்கப்படுகையில் ராட்க்ளிஃபின் வயது பதினான்கு.
2007வது வருடம் ஜூலை மாதம் 9 அன்று, ராட்க்ளிஃப் மற்றும் அவருடன் ஹாரி பாட்டரில் உடன் நடித்த நடிகர் குழுவில் இருந்த ருபர்ட் க்ரிண்ட் மற்றும் எம்மா வாட்சன் ஆகியோர் ஹாலிவுட்டில் உள்ள க்ரௌமன்'ஸ் சைனீஸ் தியேட்டர் என்னுமிடத்தில் தங்களது கைகள், கால்கள், மற்றும் மந்திரக் கோல்களின் அடையாள முத்திரைகளை விடுத்துச் சென்றனர்.
சொந்த வாழ்க்கை
தாம் ஒரு நாத்திகர் என்று ராட்க்ளிஃப் கூறியுள்ளார் மேலும், தாம் ஒரு "யூதராக இருப்பதில் மிகவும் பெருமை கொள்வதாக"வும் அவர் உரைத்துள்ளார். அவர் பங்க் ராக் இசையின் விசிறி; மேலும்,செக்ஸ் பிஸ்டல்ஸ், மற்றும் தி லிபர்டைன்ஸ் போன்றவற்றில் துவங்கி, ஆர்க்டிக் மங்கீஸ் மற்றும் மிக அண்மையிலான ஹார்ட்-ஃபை, ஜாக் பெனாட் மற்றும் கேட் நாஷ் போன்ற பலவிதமான இசைக் குழுக்களையும் அவர் மிகவும் மெச்சிப் பாராட்டுகிறார். அவருக்கு மிகவும் விருப்பமான இசைக்குழு தி ஹோல்ட் ஸ்டெடியாகும். ராட்க்ளிஃப், 2007வது வருடம் நவம்பரில் ஜாகோப் கெர்ஷான் என்னும் புனைபெயர் கொண்டு பல கவிதைகளைப் பிரசுரித்தார். ஆட்டிட்யூட் பத்திரிகையின் 2009வது வருடத்திய இதழ் ஒன்றில் அவர் லிபரல் டெமொக்ரடிக் கட்சிக்கான தமது ஆதரவைத் தெரிவித்தார். இவ்வாறு செய்த மிகச் சில பிரபலங்களில் அவரும் ஒருவரானார்.
2006வது வருடம் சன்டே டைம்ஸ் பத்திரிகையின் செல்வந்தர் பட்டியல் என்பதில் ராட்க்ளிஃப் தோன்றினார். அவரது தனிப்பட்ட செல்வம் ஜிபி£ 14 மில்லியன் என்பதாக இப்பத்திரிகை கணித்து, யுனைடட் கிங்டம் நாட்டின் மிகப் பெரும் இளம் செல்வந்தர்களில் ஒருவராக அவரை நிலை நிறுத்தியது. 2007வது வருடம் பிரிட்டிஷ் இளம் செல்வந்தர் பட்டியல் ஒன்றில் அவர் மீண்டும் தோன்றினார். இது அவரை பிரிட்டனின் முப்பத்து மூன்றாவது பணக்கார இளைஞராக, £17 மில்லியனுக்கு உரிமையாளராகக் கணித்தது. அவர், முதல் பாட்டர் திரைப்படத்திற்காக £250,000, நான்காவது திரைப்படத்திற்காக சுமார் £5.6 மில்லியன் மற்றும் ஹாரி பாட்டர் அண்ட் தி ஆர்டர் ஆஃப் தி ஃபீனிக்ஸ் படத்திற்காக £8 மில்லியன்களுக்கும் மேலாக ஈட்டியதாக அறிவிக்கப்பட்டுள்ளார். பெரும் செல்வந்தராக இருப்பினும், தமக்கு ஆடம்பர வாழ்க்கையில் சுவை இல்லை என்று ராட்க்ளிஃப் தெரிவித்துள்ளார். தமது முதன்மையான செலவு புத்தகங்கள் என்று ராட்க்ளிஃப் கூறியுள்ளார்; காரணம் அவர் "நிரம்பப் படிப்பது"தான்.
பல அறக் கட்டளைகளுக்கு ராட்க்ளிஃப் தொடர்ந்து ஆதரவு அளித்து வந்துள்ளார். இதில் கெண்ட்டில் சிட்டிங்போர்ன் என்னுமிடத்தில் உள்ள டெமெல்ஜா ஹௌஸ் சில்ட்ரன்'ஸ் ஹாஸ்பைஸ் உள்ளடங்கும். தமக்குப் பிறந்த நாள் பரிசுகள் அளிப்பதற்கு பதிலாக, இந்த அறக்கட்டளைக்கு நன்கொடைகள் வழங்குமாறு அவர் தமது ரசிகர்களுக்கு வேண்டுகோள் விடுத்துள்ளார். 2005வது வருடம் ஃபிப்ரவரி மாதம், ராட்க்ளிஃப் ஒரு "ஹாக்வார்ட்ஸ் குழு" என்னும் டி-சட்டை ஒன்றை அணிந்து அதில் தமது கையெழுத்திட்டு அதை 2005வது வருடத்திய சுனாமிக்கு இரையானவர்களுக்காகப் பணம் திரட்டுவதற்காக ஏலம் விட்டார். சுனாமி உடைகள் ஏலத்தில் ஒரு பகுதியாக அவரது டி-சட்டையும் இருந்தது. இது ஸ்ரீலங்கா மறு கட்டுமான நிறுவனத்திற்காக நிதி திரட்டியது. ஹாரி பாட்டர் அண்ட் தி கோப்லெட் ஆஃப் ஃபயர் என்னும் திரைப்படம் தயாரிக்கப்படுகையில் அவர் இந்த டி-சட்டையை அணிந்திருந்தார். அந்தத் திரைப்படத்தின் நடிகர்கள் மற்றும் குழு உறுப்பினர்களுக்கு மட்டுமே இந்த டி-சட்டைகள் அளிக்கப்பட்டிருந்தன. அவரது சட்டை £520 அல்லது $811.80 வசூலித்தது.
அவர் கிரிக்கெட் விளையாட்டில் மிகுந்த ஈடுபாடு கொள்ளலானார்; தமது பதினெட்டாவது பிறந்த நாளன்று இங்கிலாந்து மற்றும் இந்தியாவின் முதல் போட்டிப் பந்தய நிகழ்ச்சியில் கலந்து கொண்டார். இந்திய மட்டையடி நிபுணரான சச்சின் டெண்டுல்கர் மற்றும் ஆங்கிலேய துவக்க மட்டை ஆட்டக்காரரான ஆண்ட்ரு ஸ்ட்ராஸ் ஆகியோரின் கையெழுத்தினை, விளையாட்டின் இறுதி நாளன்று வரிசையில் நின்று அவர் பெற்றார். இது குறித்து அவர் கூறினார்: '' அண்மையில் ஒரு பேட்டியில் நான் அனைவரிடமும் சொல்லிக் கொண்டிருந்தேன். ஆன்ட்ரூ ஒரு கிரிக்கெட் மட்டையைக் கையில் எடுத்துக் கொண்டு என்னைத் துரத்துவதைப் போல கனவு கண்டேன். மேற்கிந்தியத் தொடரின்போது ஆண்ட்ரூஸ் அவ்வளவு நன்றாக சோபிக்கவில்லை; அப்போது கேட்டுக் கொண்டிருந்த ஒரு ஆஸ்திரேலியர் இடையில் தலையிட்டுக் கூறினார்: 'ஸ்ட்ராஸைப் பற்றி எனக்குக் கவலை இல்லை; ஆனால், அவர் மட்டும் உன்னைப் பார்த்து விட்டால், அவர் அந்தக் கணமே ஒருவேளை இழந்து விடுவார்."'' டிஸ்பிராக்சியா என்னும் நரம்புக் கோளாறின் ஒரு லேசான வடிவத்தால் தான் அவதியுறுவதாக ராட்க்ளிஃப் கூறியுள்ளார்.
தொலைக்காட்சி
சாரணச் சிறுவனாக/ தாமாகவே
பரிந்துரைப்புகள்
2009
தனிச் சிறப்பான செயல்பாட்டிற்கான விருது (நாடக சங்க விருதுகள்)
2008
2006
2005
2003
2001
வெற்றிகள்
2009
பிராட்வே.காம் பார்வையாளர் விருது விருப்பத்திற்குரிய முன்னணி நடிகர் பிராட்வே.காம் பார்வையாளர் விருது
2008
(வாட்ஸான்ஸ்டேஜ்.காம் நாடக நேயர்கள் விருப்ப விருதுகள், யுகே
2007
2006
பெல்ஜியம்)
2005
2004
(டச் கிட்ஸ் சாய்ஸ் விருதுகள்)
2003
2002
2001
(ஹாலிவுட் விமன்'ஸ் பிரஸ் க்ளப்)
புற இணைப்புகள்
‎
பகுப்பு:வாழும் நபர்கள் பகுப்பு:1989 பிறப்புகள் பகுப்பு:ஆரி பாட்டர் நபர்கள் பகுப்பு:கூகுள் தமிழாக்கம்-நபர்கள்
இரும்பு(II) பாசுபேட்டு
இரும்பு(II) பாசுபேட்டு (Iron(II) phosphate) Fe3(PO4)2, என்பது என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெர்ரசு பாசுபேட்டு என்ற பெயராலும் அழைக்கப்படும் இச்சேர்மம் பழுப்பு நிறத்தில் காணப்படு கிறது. நீரில் கரையாது. ஒற்றைச் சரிவு படிக அமைப்பில் படிகமாகிறது. நத்தைப்புழு, களைகள் முதலானவற்றைக் கொல்லும் தோட்ட வேதிப்பொருளாகப் பயன்படுகிறது.
தோற்றம்
விவியனேட்டு (Fe2+Fe2+2(PO4)2•8H2O) என்ற நீரேற்று அல்லது ஐதரேட்டு வடிவில் ஒரு கனிமமாக இயற்கையில் இரும்பு(II) பாசுபேட்டு உருவாகிறது.
தயாரிப்பு
பெர்ரசு ஐதராக்சைடுடன் பாசுபாரிக் அமிலத்தை வினைபுரியச் செய்து நீரேற்றம் பெற்ற இரும்பு(II) பாசுபேட்டு தயாரிக்கப்படுகிறது.
புற இணைப்புகள்
பகுப்பு:இரும்பு சேர்மங்கள் பகுப்பு:பாசுபேட்டுகள்
தொழில்துறை நடவடிக்கை
தொழில்துறை நடவடிக்கை (Industrial action, ஐரோப்பா, இந்தியா, தென் ஆப்பிரிக்கா மற்றும் ஆஸ்திரேலியா) அல்லது வேலை நடவடிக்கை (job action, கனடா மற்றும் அமெரிக்கா) எனப்படுவது   தொழிற்சங்கங்களால் கூட்டாக எடுக்கப்படும் நடவடிக்கை ஆகும். சில தொழிற்சாலை நிர்வாகங்கள் தங்கள் ஒப்பந்த பணியாட்களை ஏதும் பெரிய காரணம் இன்றி வேலையை விட்டு நிறுத்தும் வழக்கம் பரவலான ஒன்று. இவ்வாறு ஒப்பந்த முறிவு ஏற்பட்டு அதற்கு ஒரு தீர்வு எட்ட முடியாத பட்சத்தில், தொழிற்சங்கங்கள் தங்கள் எதிர்ப்பை பதியும் முகமாக பல போராட்டங்களை முன்னெடுக்கும். பெரிய அளவிலான வேலைநிறுத்தம் பொதுவாக செய்யப்படும் ஒன்று. அதோடு உள்ளிருப்பு போராட்டம், வேலையின் வேகத்தை குறைத்தல், ஆர்ப்பாட்டங்கள், முதலிய பல போராட்ட வடிவங்களை தொழிற்சங்கங்கள் கையிலெடுக்கும். இந்த போராட்டங்கள் ஒரு இடக்கரடக்கலாக தொழிற்சங்க கூட்டு நடவடிக்கைகள் அல்லது தொழில்துறை நடவடிக்கை என்று அழைக்கப்படுவதுண்டு.
பகுப்பு:தொழிற்சங்கங்கள் பகுப்பு:தொழிற்துறை செயல்முறைகள் பகுப்பு:கோயம்புத்தூர் மாவட்ட ஆசிரியர்கள் தொடங்கிய கட்டுரைகள் பகுப்பு:கவிஞர்கள்
வர்த்திகா நந்தா
வர்திகா நந்தா (Vartika Nanda) இந்தியாவைச் சேர்ந்த சிறை சீர்திருத்தவயும், ஊடகக் கல்வியாளரும் ஆவார். சிறை சீர்திருத்தங்களை இலக்காகக் கொண்ட " டிங்கா டிங்கா" என்ற இயக்கத்தின் நிறுவனரும் ஆவார். பெண்கள் அதிகாரம் குறித்து இந்தியாவில் பெண்களுக்கு வழங்கப்படும் மிக உயர்ந்த கௌரவமான ஸ்த்ரீ சக்தி விருதினை (தற்போது நாரி சக்தி விருது என மாற்றம் செய்யப்பட்டுள்ளது ) அப்போதைய இந்தியக் குடியரசுத் தலைவர் பிரணாப் முகர்ஜி அவர்களிடமிருந்து பெற்றுள்ளார். ஊடகங்கள் மற்றும் இலக்கியங்கள் மூலம் பெண்கள் பிரச்சினைகள் குறித்த விழிப்புணர்வை ஏற்படுத்துவதில் இவர் செய்த பங்களிப்பை அங்கீகரிக்கும் விதமாக குடியரசுத் தலைவர் இல்லத்தில் 2014 ஆம் ஆண்டு அனைத்துலக பெண்கள் நாள் அன்று இவருக்கு வழங்கப்பட்டது. சிறை சீர்திருத்தத் துறையில் இவரது புதினப் பணிகள் இரண்டு முறை லிம்கா சாதனைகள் புத்தகத்தால் அங்கீகரிக்கப்பட்டுள்ளன.
தில்லி பல்கலைக்கழகத்தில் உள்ள லேடி சிறீராம் கல்லூரியில் பத்திரிகைத் துறைத் தலைவராக உள்ளார். முன்னதாக, மக்களவைத் தொலைக்காட்சியின் முதல் நிர்வாக தயாரிப்பாளராக இருந்தார். ஜீ இந்தியாவில் ஒரு நிருபராக தனது வாழ்க்கையைத் தொடங்கினார். பின்னர், இவர் என்டிடிவியில் கிரைம் பீட் நிகழ்ச்சியின் தலைவரானார். இந்தியாவில் மின்னணு ஊடகங்களில் முதல் பெண் குற்றப் பின்னணி பற்றி எழுதும் நிருபர் என்ற பெருமையைப் பெற்றார்.
தொழில்சார் அனுபவம்
இந்திய அச்சு ஊடகங்களால் பாலியல் பலாத்கார வழக்குகள் தொடர்பான பிரச்சினைகள் என்றத் தலைப்பு குறித்து முனைவர் பட்டம் பெற்ற இவர், தற்போது தில்லி பல்கலைக்கழகத்தின் லேடி சிறீ ராம் கல்லூரியில் பத்திரிகைத் துறையின் தலைவராக உள்ளார். புது தில்லியின் இந்திய வெகுஜன தொடர்பு ஊடக தொழில்நுட்பக்கழகத்தில் தொலைக்காட்சி பத்திரிகையைப் பற்றி கடந்த மூன்று ஆண்டுகளாக இணை பேராசிரியராக கற்பித்தவர். ஜீ நியூஸ், என்டிடிவி மற்றும் மக்களவைத் தொலைக்காட்சி உள்ளிட்ட மின்னணு ஊடகங்களில் பல்வேறு பத்திரிகைப் பணிகளை இவர் வகித்துள்ளார். மக்களவை தொலைக்காட்சியின் முதல் நிர்வாக தயாரிப்பாளராக இருந்த வர்திகா, நிறுவனத்தில் கருத்தாக்கம், அமைத்தல் மற்றும் இயங்குவதில் ஒரு கருவியாகப் பங்கு வகித்தார்.
2014 ஆம் ஆண்டில் குடியரசுத் தலைவர் இல்லத்தில் குடிய்ரசுத் தலைவர் பிரணப் முகர்ஜி அவர்களால் ஸ்த்ரீ சக்தி விருது (இராணி காய்தின்லியு ஜெலியாங் விருது) வழங்கப்பட்டது. ஊடகங்கள் மற்றும் இலக்கியங்கள் மூலம் பெண்கள் பிரச்சினைகள் குறித்த விழிப்புணர்வை ஏற்படுத்துவதில் இவர் செய்த பங்களிப்புக்கான அங்கீகாரமாக 2013 அனைத்துலக பெண்கள் நாள் அன்று இந்த விருது வழங்கப்பட்டது.
ஆராய்ச்சியாளராகவும் கல்வியாளராகவும் செய்த பணிகள்
சிறைச்சாலைகள், காவல்துறைக்கு இடையிலான உறவு, குற்றம் மற்றும் பாதிக்கப்பட்டவர்களைத் துன்புறுத்துதல், பாலின அறிக்கை மற்றும் ஊடகங்களில் பெண்களின் சித்தரிப்பு ஆகியவை இவரது ஆராய்ச்சிப் பகுதிகளில் அடங்கும். நெருக்கடி தகவல்தொடர்பு குறித்த பயிற்சியையும் வழங்குவதில் நிபுணத்துவம் பெற்றவர். 2017 ஆம் ஆண்டில் இராஜ்கமல் பிரகாசன் என்பவரால் வெளியிடப்பட்ட இவரது தொலைக்காட்சி & குற்ற அறிக்கையும் என்ற நூலுக்காக, தகவல் மற்றும் ஒளிபரப்பு அமைச்சகத்தால் பார்தெண்டு ஹரிஷ் சந்திர விருது வழங்கப்பட்டது.
வெளியீடு
"டிங்கா டிங்கா மத்தியப் பிரதேசம்" என்பது சிறைச்சாலைகளுக்குள் 12 ஆண் கைதிகள், 2 பெண் கைதிகள் மற்றும் சிறைகளில் வசிக்கும் 4 குழந்தைகள் மற்றும் ஒரு பிரஹாரி ஆகியோரின் சிறை வாழ்க்கையை குறிக்த்து இவர் எழுதிய ஒரு புத்தகமாகும்.
வெளி இணைப்புகள்
பகுப்பு:வாழும் நபர்கள் பகுப்பு:1977 பிறப்புகள்
லிபர்லாந்து
லிபர்லாந்து (Liberland, அலுவல் சார்ந்து லிபர்லாந்து சுதந்திரக் குடியரசு) என்பது தன்யூப் ஆற்றின் மேற்குக் கரையில் உள்ள, தன்னிச்சையாக பறைசாற்றப்பெற்ற ஒரு நுண் நாடு ஆகும். இது குரோவாட்ஸ்காவுக்கும், செர்பியாவுக்கும் இடையே உள்ள தகராறுக்குட்பட்ட நிலப் பகுதிகளுள் ஒன்றனுக்கு உரிமை கோருவதாகும். முதன்முதலில் ஏப்ரல் 13, 2015இல், செக் நாட்டைச் சேர்ந்த தாராளமயக் கொள்கையுடைய அரசியலரும், செயற்பாட்டாளருமான வீட் யெட்லிட்ச்கா லிபர்லாந்தின் தோற்றத்தை பொது அறிவிப்பு செய்தார்.
மே 2015 இன் தொடக்கத்தில் இருந்து இப்பகுதிக்குச் செல்ல விடாமல் குரோவாட்ஸ்கா தடுத்து வருகிறது. அதே மாதத்தில் வீட் யெட்லிட்ச்கா ஒரு நாளுக்கும் குறைவாக இரு முறை காவலில் வைக்கப்பட்டார்.
அமைவிடம்
thumb|250px|லிபர்லாந்தால் உரிமை கோரப்படும் நிலப்பகுதி வரைபடத்தில் "Siga" (அனற்பாறை) எனக் குறிக்கப்பட்டு பச்சை நிறம் தீட்டப்பட்டுள்ள பகுதியாகும். எல்லை வரையறையில் உள்ள குழப்பங்களால் தன்யூப் ஆற்றின் கிழக்குப் பகுதியில் உள்ள மஞ்சள் நிறப் பகுதிகளை செர்பியா, குரோவாட்ஸ்கா ஆகிய இரு நாடுகளுமே சொந்தம் கொண்டாடுகின்றன. பச்சை நிறப் பகுதிக்கு இவ்விரு நாடுகளும் உரிமை பாராட்டியதில்லை என்று யெட்லிட்ச்கா கூறிவரும் நிலையில், அதை அந்நாடுகள் மறுக்கின்றன.
யுகோசுலாவியப் போர்களில் இருந்தே செர்பியாவுக்கும், குரோவாட்ஸ்காவுக்கும் இடைப்பட்ட உக்கோவார் தீவு, சாரென்கிராடு தீவு உள்ளிட்ட சில எல்லைப் பகுதிகள் தகராறுக்குரியவையாக இருந்து வரும் நிலையில் யெட்லிட்ச்கா குறி வைத்துள்ள இடத்துக்கு இரு நாடுகளும் சொந்தம் கொண்டாடுவதாக பல்வேறு செய்திகள் தெரிவிக்கின்றன. ஆனால் மேட்டு அனற்பாறை (Gornja Siga, upper tufa) என்று அறியப்படும் இப்பகுதியை இந்நாடுகள் உரிமை கோரியதில்லை என்றே யெட்லிட்ச்கா வலியுறுத்தி வருகிறார்.
லிபர்லாந்தின் பரப்பளவு சுமார் 7 km2. இதன் பெரும்பகுதி காடு ஆகும். குடியிருப்பவர் எவருமில்லை. ஏப்ரல் 2015இல் இப்பகுதிக்குச் சென்ற செக் இதழியலாளர் பாழடைந்த வீடு ஒன்றைக் கண்டுள்ளார். அவ்வீடு ஏறத்தாழ 30 ஆண்டுகளுக்கு முன்பே கைவிடப்பட்டதாகத் தெரிகிறது. அணுகுசாலை மோசமான நிலையில் இருந்ததாகவும் தெரிவித்துள்ளார்.
பல நிலம்சூழ் நாடுகளும் கருங்கடலை எளிதாக அடைவதற்குரிய பன்னாட்டு நீர்வழியான தன்யூப் ஆறு லிபர்லாந்தின் வழி பாய்கிறது.
குடியுரிமை
அரசியலைமைப்புச் சட்டத்தின் முன்வரைவு ஒன்று எழுதப்பட்டு பல முறை திருத்தப்பட்டுள்ளது. முதன்மையாக காச்பர் சயாட்ச் என்பவர் எழுத கிட் ஹப்பில் பலரும் பங்களித்துள்ளனர். அரசியலமைப்புச் சட்டத்தில் உரிமைச் சட்டவரைவு, சட்டமியற்றும் அதிகாரம், செயல்படுத்தும் அதிகாரம், நீதி வழங்கும் அதிகாரம் என நான்கு பிரிவுகள் உள்ளன.
வெளி இணைப்புகள்
பகுப்பு:குரோவாசியா பகுப்பு:செர்பியா பகுப்பு:விடுதலை கோரும் நாடுகள் பகுப்பு:நுண் நாடுகள்
ஜிம்மி வேல்ஸ்
ஜிம்மி டொனால்ட் ஜிம்போ வேல்ஸ் (பிறப்பு ஆகஸ்டு 7, 1966) இலாபநோக்கற்ற விக்கிப்பீடியாத் திட்டங்களை நடத்தும் விக்கிமீடியா அமைப்பின் நிறுவனர் மற்றும் வேறுபல விக்கிதிட்டங்களை முன்னின்று நடத்துபவரும் ஆவார். இவர் இலாபநோக்கிற்கான விக்கியா திட்டத்தையும் மே 2006 முதல் கொண்டு நடத்துகின்றார்.
பிரத்தியேக வாழ்க்கையும் கல்வியும்
வேல்ஸ் அமெரிக்காவின் அலபாமா மாநிலத்தில் பிறந்தார். இவரது தந்தையார் காய்கறிக் கடை ஒன்றின் நிர்வாகியாக இருந்தார். இவரது தாயார் டொறிஸ் மற்றும் அம்மம்மா இர்மா தனியார் பாடசாலையொன்றை நடத்தி வந்தனர். இப்பாடசாலையிலேயே ஜிம்மிவேல்ஸ் ஆரம்பக் கல்வியைப் பெற்றார்.
விக்கிப்பீடியாவும் விக்கிமீடியா பவுண்டேசனும்
விக்கியைப் பாவித்துக் கலைக்களஞ்சியம் ஒன்றை உருவாக்கும் திட்டத்தை ஜனவரி 11, 2001 லாரி சாங்கர் முன்வைத்திருந்தார். ஜனவரி 15, 2001 இல் விக்கிப்பீடியா விக்கி முறையில் நிர்வாகிக்கப்பட்டது. இது முன்னைய நீயூபீடியா கட்டுரைகளின் தரங்களை கண்காணிக்கவெனத் தீர்மானிக்கப்பட்டபோதிலும் இதன் மிதமான வளர்ச்சி விக்கிப்பீடியாவை முன்னெடுத்ததோடு 2002 இல் நியூபீடியா கைவிடப்பட்டது.
மேற்கோள்கள்
பகுப்பு:1966 பிறப்புகள் பகுப்பு:வாழும் நபர்கள் பகுப்பு:அமெரிக்க இறைமறுப்பாளர்கள் பகுப்பு:அமெரிக்கத் தொழிலதிபர்கள்
இயேசுவின் அன்புச் சீடர்
இயேசுவின் அன்புச் சீடர் (ὁ μαθητὴς ὃν ἠγάπα ὁ Ἰησοῦς) அல்லது யோவான் 20:2இன் படி இயேசு தனி அன்பு கொண்டிருந்த சீடர் (ὃν ἐφίλει ὁ Ἰησοῦς) என்னும் அடைமொழியானது யோவான் நற்செய்தியில் ஐந்து முறை பயன்படுத்தப்படுள்ளது. ஆயினும் மற்ற நற்செய்தி நூல்களிலோ அல்லது இயேசு கிறித்துவின் வாழ்வையும் பணிகளையும் விவரிக்கும் பிற புதிய ஏற்பாட்டு நூல்களிலோ குறிக்கப்படவில்லை. யோவான் நற்செய்தியின் 21:24இன் படி அந்நூல் இயேசுவின் அன்புச் சீடரால் எழுதப்பட்டதாகும்.
1ம் நூற்றாண்டின் முடிவிலிருந்து இந்த அன்புச்சீடர் நற்செய்தியாளரான யோவான் என மரபு கூறுகின்றது. அறிவொளிக் காலம் முதல் யோவான் நற்செய்தி, மற்றும் யோவானின் முதல், இரண்டாம், மற்றும் மூன்றாம் திருமுகங்கள் மற்றும் திருவெளிப்பாடு ஆகிய நூலின் ஆசிரியர் யார் என்பது குறித்து ஆறிஞர்களிடையே ஒத்த கருத்தில்லை.
மூல விவிலிய சொற்றொடர்கள்
இயேசுவின் அன்புச் சீடர் குறித்த விவிலிய சொற்றொடர்கள்:
பிற நற்செய்திகள் எதிலும் இவரைப்பற்றியக்குறிப்பில்லை.
திருத்தூதர் யோவான்
நான்காம் நூற்றாண்டில் எழுதும் யூசேபியஸ் தாம் எழுதிய திருச்சபை வரலாறு எனும் நூலில் இரண்டாம் நூற்றாண்டில் எபேசஸின் பாலிகிரேட்டஸ் (c. 130s–196) என்பவரால் எழுதப்பட்டதாக அவர் நம்பும் கடிதத்தைப் பதிவு செய்தார். அதில் யோவான் "இறைவனின் மார்பில் சாய்ந்தவர்" என்று பாலிகிரேட்ஸ் நம்பியதாகக் கூறப்பட்டுள்ளது. யோவானே அன்புச்சீடர் என்று ஹிப்போவின் அகஸ்டீன் (354 - 430 கி.பி) நம்பினார்.
அன்புச்சீடர் திருத்தூதர்களில் ஒருவர் என்ற அனுமானம், அவர் கடைசி இராவுணவின்போது வெளிப்படையாக இருந்ததைக் கவனிப்பதன் அடிப்படையிலானதாகும், மத்தேயு மற்றும் மாற்கு ஆகியோர் இயேசு பன்னிரு சீடர்களுடன் உணவருந்தியதாகக் குறிப்பிடுகின்றனர். எனவே, அன்புச்சீடர் பன்னிரு சீடர்களில் ஒருவரான யோவான் என்ற கருத்து ஏற்பட்டது. இருப்பினும், சில நவீன கல்வியாளர்கள் அகஸ்டின் மற்றும் பாலிகிரேட்ஸின் பார்வையை தொடர்ந்து பகிர்ந்து கொண்டாலும், பல்வேறு கல்வியாளர்களும் திருத்தூதர் யோவான் இந்நற்செய்தியை எழுதியதாக நம்பவில்லை.
இலாசர்
யோவான் 11:5ஐ அடிப்படையாகக் கொண்டு அன்புச்சீடர் பெத்தானியாவின் இலாசருடன் அடையாளம் காணப்பட்டுள்ளார்: "மார்த்தாவிடமும் அவருடைய சகோதரியான மரியாவிடமும் இலாசரிடமும் இயேசு அன்பு கொண்டிருந்தார்.", யோவான் 11:3 "''"இலாசரின் சகோதரிகள் இயேசுவிடம் ஆளனுப்பி, "ஆண்டவரே, உம் அன்புக்குரியவர் நோய்வாய்ப்பட்டுள்ளார்." என்றனர்.''"
இலாசர் உயிர்த்தெழுப்பப்படுவதற்கு முன்புவரை அன்புச்சீடர் என்ற பெயர் யோவான் நற்செய்தியில் குறிப்பிடப்படவில்லை. அதன்பிறகே அன்புச்சீடர் என்ற பெயர் அதிகாரம் 13இல் முதன்முறையாகக் குறிப்பிடப்பட்டுள்ளது, மேலும் 13ஆம் அதிகாரத்தில் இருந்து இலாசரின் பெயர் இடம்பெறவில்லை என்று புதிய ஏற்பாடு அறிஞர் பென் வித்தெரிங்டன் III சுட்டிக்காட்டுகிறார்.
மேற்கோள்கள்
பகுப்பு:திருமுறை நற்செய்திகளில் வரும் நபர்கள்‎ பகுப்பு:யோவான் நற்செய்தி
டேனியல் ஹேவார்ட்
டேனியல் ஹேவார்ட்  (Daniel Hayward , பிறப்பு: ஆகத்து 25 1808, இறப்பு: மே 29 1852),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 24 முதல்தர துடுப்பாட்டப் போட்டிகளில் கலந்து கொண்டுள்ளார். 1832-1851 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1808 பிறப்புகள் பகுப்பு:1852 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள் பகுப்பு:1807 பிறப்புகள்
தேவகானப்பள்ளி
தேவகானப்பள்ளி ( Devaganapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 66  கி.மீ. தொலைவிலும், தளியில் இருந்து 8 கி.மீ தொலைவிலும், மாநிலத் தலைநகரான சென்னையில் இருந்து 327 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
குறிப்பு
பகுப்பு:கிருஷ்ணகிரி மாவட்டத்திலுள்ள கிராமங்கள்
கெப்லர்-10பி
கெப்லர்-10பி (Kepler-10b) என்பது நாசாவின் கெப்லர் விண்வெளித் திட்டம் கண்டுபிடித்த பல புறக்கோள்களில் ஒன்றாகும். 2011 சனவரியில் இதுவே இதுவரை கண்டுபிடிக்கப்பட்டவைகளுள் மிகவும் சிறியதாகும். கெப்லர் திட்டம் கண்டுபிடித்த புறக்கோள்களில் இதுவே பாறைகளைக் கொண்டதும் ஆகும். 2009 மே முதல் 2010 சனவரி வரை சேகரிக்கப்பட்ட தகவல்களில் இருந்து இந்த புறக்கோள் பற்றி அறியப்பட்டுள்ளது. கெப்லர்-10பி புவியை விட 1.4 மடங்கு பெரியதாகும். புதன் கோளில் இருந்து சூரியனுகுள்ள தூரத்தை விட 20 மடங்கு குறைவான தூரத்தில் தனது சூரியனை இது ஒரு நாளுக்கும் குறைவான நேரத்தில் சுற்றி வருகிறது. இதன் மேற்பரப்பு வெப்பநிலை கிட்டத்தட்ட 1600 கெல்வின் ஆகும்.
முக்கியத்துவம்
thumb|left|200px|Artist concept of Kepler 10b. கெப்லர்-10பி புறக்கோள் கண்டுபிடிக்கப்பட்டமை வேறு பல பாறைப் புறக்கோள்களைத் தேடும் முயற்சிக்கும், புவியை ஒத்த புறக்கோள்களைத் தேடும் முயற்சிக்கும் வழிவகுத்துள்ளதாக இதன் கண்டுபிடிப்பாளர்கள் தெரிவித்துள்ளனர்.
வெளி இணைப்புகள்
பகுப்பு:கெப்லர் விண்கலம் கண்டுபிடித்த புறக்கோள்கள்
ராம்நாதி
ராம்நாதி கோயில் (Ramnathi) கோவாவின் பாண்டிவேடிலுள்ள ராம்நாதீமில் அமைந்துள்ளது. கவுட சாரஸ்வத் பிராமணர் (ஜி.எஸ்.பி) சமூகத்தைச் சாா்ந்தவா்கள் மற்றும் வைசியர்கள் இக்கோவிலின் முதன்மை வழிபாட்டாளர்கள் ஆவர். மற்ற கோன் பிராமண கோயில்களைப் போலவே, ராம்நாத்தியும் பஞ்சைத்தன்யா முறையை உள்ளடக்கியது. எனவே, இந்த கோவிலில் 5 முக்கிய தெய்வங்கள் உள்ளன. ஸ்ரீராமநாத் முதன்மை தெய்வமாகவும், சாந்தேரி, காமாட்சி, இலட்சுமி நாராயணன், கணபதி, பீட்டல் மற்றும் காலபைரவா் உள்ளிட்ட பிற குடும்ப தெய்வங்களும் உள்ளனர்.
வரலாறு
கோவாவில் உள்ள ராம்நாத்தின் அசல் கோயில், கோவாவின் சால்செட்டில் லவுட்டோலிமில் அமைந்துள்ளது. ராம்நாதியின் சிலை 16 ஆம் நூற்றாண்டில் அப்போதைய போர்த்துகீசிய அதிகாரிகளால் அதன் அழிவைத் தடுப்பதற்காக தற்போது உள்ள இடத்திற்கு மாற்றப்பட்டது. மே 2011 இல் ராம்நாதி கோயில் 450 ஆண்டுகள் நிறைவடைந்தது.
குறிப்புகள்
பகுப்பு:கோவாவில் உள்ள கட்டிடங்கள்
நாடியம்
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பேராவூரணி வட்டத்திற்கு உட்பட்ட கிராமம்.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பேராவூரணி சட்டமன்றத் தொகுதியிலும் சேர்க்கப்பட்டுள்ளது.
டெரெக் ஹேவார்ட்
டெரெக் ஹேவார்ட்  (Derek Hayward , பிறப்பு: திசம்பர் 7 1940), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1968-1983 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெரெக் ஹேவார்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 3, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1940 பிறப்புகள் பகுப்பு:வாழும் நபர்கள் பகுப்பு:டொர்செட் துடுப்பாட்டக்காரர்கள்